Bílegg í góðari tíð Minst til at bíleggja kortið í góðari tíð. Tað kann taka 3 vikur, áðrenn tú fært kortið við postinum. Bílegg her. Flestu føroyingar hava gjaldskort við sær á uttanlandsferðir-tað er lætt og ómakaleyst. Skalt tú leiga bil, er tað skilagott at hava eitt kredittkort við, tí bilaútleigarar krevja ofta, at goldið verður við kredittkorti. Sjálvtøkur Tú eigur at hava í huga, at gjald verður tikið, hvørja ferð tú tekur pening út í sjálvtøkum uttanlands. Sostatt er skilagott at taka størri upphæddir út í sjálvtøkuni, so sleppast kann undan óneyðuga nógvum gjøldum. Av trygdarávum hava Visa/Dankort eitt nú nýtsluhámark á 25.000 kr. fyri hvørjar 30 dagar. Fer nýtslan longur upp, verður kortið sperrað. Halt altíð eyga við gjaldskortinum og lat ikki tænarar ella onnur fara avstað við kortinum, soleiðis at tú missir tað úr eygsjón. Kanna nýtsluhámørkini Áðrenn fráferð mæla vit til, at tú kunnar teg um, hvørjar ásetingar eru galdandi fyri títt gjaldskort. Kortið kann hava eitt ásett nýtsluhámark, gjald kann verða tikið fyri úttøku av peningi o. s. fr. Nøkur kort bjóða eisini ymsar eyka tænastur sum m. a. tryggingar, ið kunnu vera hentar at hava. Halt eyga við salduni, ger flytingar o. a., og varðveit soleiðis yvirlitið yvir peninganýtsluna, meðan tú ert uttanlands. Bílegg gjaldoyra Tað er eitt gott hugskot at hava eitt sindur av reiðum peningi við á ferðini.